IV 
(Retsakter vedtaget inden den 1. december 2009 i henhold til EF-traktaten, EU-traktaten og Euratomtraktaten)  
RÅDETS AFGØRELSE  
af 13. juli 2009  
om undertegnelse og om midlertidig anvendelse af den foreløbige aftale om fastlæggelse af en 
ramme for en økonomisk partnerskabsaftale mellem landene i det østlige og sydlige Afrika på 
den ene side og Det Europæiske Fællesskab og dets medlemsstater på den anden side  
(2012/196/EF)  
RÅDET FOR DEN EUROPÆISKE UNION HAR —  
under henvisning til traktaten om oprettelse af Det Europæiske 
Fællesskab, særlig artikel 133 og 181 sammenholdt med 
artikel 300, stk. 2, første afsnit,  
under henvisning til forslag fra Kommissionen, og  
ud fra følgende betragtninger:  
(1) Den 12. juni 2002 bemyndigede Rådet Kommissionen til 
at indlede forhandlinger med henblik på at indgå 
økonomiske partnerskabsaftaler med stater i Afrika, Vest ­
indien og Stillehavet (AVS).  
(2) Forhandlingerne med Seychellerne, Zambia og Zimbabwe 
om en foreløbig aftale om fastlæggelse af en ramme for 
en økonomisk partnerskabsaftale (i det følgende benævnt 
den »foreløbige ØPA«) blev afsluttet den 28. november 
2007. Mauritius paraferede den foreløbige ØPA den 
4. december 2007 og Comorerne og Madagaskar den 
11. december 2007.  
(3) I henhold til den foreløbige ØPA's artikel 62, stk. 4, 
finder aftalen midlertidig anvendelse, indtil den træder i 
kraft.  
(4) Den foreløbige ØPA bør undertegnes på Fællesskabets 
vegne og, med hensyn til de elementer, der henhører 
under Fællesskabets kompetence, finde anvendelse på 
midlertidig basis med forbehold af senere indgåelse —  
TRUFFET FØLGENDE AFGØRELSE:  
Artikel 1  
Undertegnelsen af den foreløbige aftale om fastlæggelse af en 
ramme for en økonomisk partnerskabsaftale mellem landene i det østlige og sydlige Afrika på den ene side og Det Europæiske 
Fællesskab og dets medlemsstater på den anden side godkendes 
herved på Fællesskabets vegne med forbehold af Rådets afgø ­
relse om indgåelse af nævnte økonomiske partnerskabsaftale.  
Teksten til den foreløbige ØPA er knyttet til denne afgørelse.  
Artikel 2  
1. I forbindelse med den foreløbige ØPA's artikel 64, stk. 3, 
skal delegationen fra Fællesskabet, der er part i ØPA-Udvalget, 
bestå af medlemmer af Rådet og af repræsentanter for Kommis ­
sionen. Den ledes af Kommissionen og formandskabet for Rådet 
i fællesskab.  
2. Den holdning, som Fællesskabet indtager i ØPA-Udvalget, 
fastlægges af Rådet på grundlag af forslag fra Kommissionen i 
overensstemmelse med de tilsvarende bestemmelser i traktaten.  
Artikel 3  
Rådets formand bemyndiges til at udpege den eller de personer, 
der er beføjet til at undertegne den foreløbige ØPA på Fælles ­
skabets vegne, med forbehold af dens indgåelse.  
Artikel 4  
Med hensyn til de elementer, der henhører under Fællesskabets 
kompetence, anvendes den foreløbige ØPA på midlertidig basis 
som fastsat i den foreløbige ØPA's artikel 62, stk. 4, indtil 
procedurerne for dens indgåelse er afsluttet. Kommissionen 
offentliggør en meddelelse med oplysninger om datoen for 
midlertidig anvendelse.  
Udfærdiget i Bruxelles, den 13. juli 2009.  
På Rådets vegne  
E. ERLANDSSON  
FormandDA 24.4.2012 Den Europæiske Unions Tidende L 111/1